open-index/open-wikipedia-markdown huggingface dataset:
பெர்மாவின் பல்கோண எண் தேற்றம்

எண் கோட்பாட்டில் **பெர்மாவின் பல்கோண எண் தேற்றம்** (*Fermat polygonal number theorem*) என்பது ஒவ்வொரு நேர்ம முழுஎண்ணையும் பல்கோண எண்களின் கூட்டுத்தொகையாக எழுதக்கூடிய விதங்களைப்பற்றிக் கூறுகிறது. இத்தேற்றத்தின்படி, ஒவ்வொரு நேர்ம முழுஎண்ணையும் அதிகபட்சமாக , -கோண எண்களின் கூட்டுத்தைகையாக எழுதமுடியும். அதாவது ஒவ்வொரு நேர்ம முழுஎண்ணையும் மூன்று அல்லது அதற்கும் குறைந்த முக்கோண எண்களின் கூட்டுத்தொகையாக எழுதலாம்; நான்கு அல்லது அதற்கும் குறைந்த வர்க்க எண்களின் கூட்டுத்தொகையாக எழுதலாம்; ஐந்து அல்லது அதற்கும் குறைந்த ஐங்கோண எண்களின் கூட்டுத்தொகையாக எழுதாலாம்; மேலும் ஐந்துக்கு மேற்பட்ட பல்கோண எண்களுக்கும் இக்கூற்றை நீட்டிக்கலாம்.

## எடுத்துக்காட்டுகள்
எண் 17, பின்வரும் மூன்றுவிதங்களில் எழுதப்பட்டுள்ளது:
*17 = 10 + 6 + 1 (*முக்கோண எண்கள்*)
*17 = 16 + 1 (*சதுர எண்கள்*)
*17 = 12 + 5 (*ஐங்கோண எண்கள்*)

## வரலாறு

*1638 இல், தேற்றத்தின் முடிவை அறிவித்தக் கணிதவியலாளர் பியேர் டி பெர்மாவின் பெயரால் இத்தேற்றம் அழைக்கப்படுகிறது. 
*கணிதவியலாளர் லாக்ராஞ்சி, இதனை சதுர எண்களுக்கு 1770 இல் நிறுவினார். அவரது தேற்றத்தின்படி, ஒவ்வொரு நேர்ம எண்ணையும் நான்கு வர்க்கங்களின் கூட்டுத்தொகையாக எழுதலாம்.
::எகா: .
*கணிதவியலாளர் காஸ் இக்கூற்றை முக்கோண எண்களுக்கு 1796 இல் நிறுவினார். இதனை அவரது நாட்குறிப்பில் கீழ்க்காணும் வரியில் எழுதியுள்ளார்:
::"ΕΥΡΗΚΑ! ", 

:மேலும் இதற்கான நிறுவலை தனது நூலிலும் (Disquisitiones Arithmeticae) வெளியிட்டார். இக்காரணத்தினால் சிலசமயங்களில்,காசின் இந்த முடிவானது "யுரேகா தேற்றம்" என அறியப்படுகிறது.
*1813 இல் கணிதவியலாளர் அகுஸ்டின்-லூயி கோசியால்தான் இத்தேற்றம் முழுவதுமாக நிறுவப்பட்டது.
*நாதன்சன் என்பவரின் 1987 ஆம் ஆண்டின் நிறுவல் காசியின் கீழ்க்காணும் துணைத்தேற்றத்தை அடிப்படையாகக் கொண்டமைந்தது:
:: மற்றும்  என்றமையும் ,  என்ற ஒற்றை முழுவெண்களுக்கு கீழ்க்காணுமாறு எதிர்மமில்லா முழுவெண்களைக் காண இயலும்:
::: and .

## குறிப்புகள்

## மேற்கோள்கள்
* 
*.
*.
*. Has proofs of Lagrange's theorem and the polygonal number theorem.

பகுப்பு:வடிவ எண்கள்
பகுப்பு:எண் கோட்பாட்டில் தேற்றங்கள்
திருவாலூர் மகாதேவர் கோயில்

**திருவாலூர் மகாதேவர் கோயில்** இந்தியாவின்  கேரளாவில் எர்ணாகுளம் மாவட்டத்தில்  ஆலங்காடு கிராமத்தில் திருவாலூர் கரா என்னுமிடத்தில்  உள்ளது. இந்தக் கோயில்  கேரளாவில் உள்ள புகழ்பெற்ற சிவன் கோவில்களில் ஒன்றாகும். 

இங்குள்ள மூலவர் சிற்பம் அக்னி பிரதிஷ்டை என்று நம்பப்படுகிறது. அதாவது சிவபெருமானின் மூன்றாவது கண் திறந்த நிலையில் இருக்கும். கோயிலின் கிழக்குத் திசையில் குளம் உள்ளது. ஏனெனில், சிற்பத்திலிருந்து வெளிப்படும் நெருப்பு (அக்னி) மக்களுக்கு தீங்கு விளைவிக்கும் என்று மக்கள் நம்புகின்றனர். அந்த விளைவை மென்மைப்படுத்தும் வகையில் குளம் இவ்வாறாக இக்கோயிலில் அமைக்கப்பட்டுள்ளது.

இக்கோயிலில் கணபதிக்கான ஒரு சன்னதி உள்ளது. 

திருவாலூர் மகாதேவர் கோயிலின் துணைக்கோயிலாக, கீழணிக்காவு மிக அருகில் அமைந்துள்ளது. அங்கு விஷ்ணு, பகவதி மற்றும் நாகர் சிலைகள் உள்ளன.

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:Coordinates on Wikidata
பகுப்பு:எர்ணாகுளம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
மல்லு பாட்டி விக்ரமார்கா

**மல்லு பாட்டி விக்ரமார்கா** (*Mallu Bhatti Vikramarka*) (பிறப்பு 15 ஜூன் 1961) இரண்டாவது தெலங்காணா சட்டப் பேரவையில் எதிர்க்கட்சித் தலைவராக இருந்த ஓர் இந்திய அரசியல்வாதி ஆவார். இந்திய தேசிய காங்கிரசு கட்சி சார்பில் 2009 மற்றும் 2014 தேர்தல்களில் சட்டப் பேரவை உறுப்பினராகத் தேர்ந்தெடுக்கப்பட்டார். 2009 முதல் 2011 வரை ஆந்திரப் பிரதேச அரசின் தலைமைக் கொறடாவாகவும், 2011 முதல் 2014 வரை ஆந்திரப் பிரதேச சட்டப் பேரவையின் துணைத் தலைவராகவும் பணியாற்றினார். இவர் மத்திரா தொகுதியை பிரதிநிதித்துவப்படுத்துகிறார்.

## தொழில்
மல்லு பாட்டி விக்ரமார்கா, 2009-ம் ஆண்டு முதல் முறையாக சட்டமன்ற உறுப்பினராகத்  தேர்ந்தெடுக்கப்பட்டார். 2009 இல் தலைமைக் கொறடா ஆனார். அதற்கு முன் சட்டப்பேரவையின் மேலவை உறுப்பினராகத் தேர்ந்தெடுக்கப்பட்டார்.

இவர் 4 ஜூன் 2011 அன்று ஆந்திரப் பிரதேச சட்டப் பேரவையின் துணை சபாநாயகராக தேர்ந்தெடுக்கப்பட்டார். 2019 ஜனவரி 18 அன்று, 2வது தெலங்காணா சட்டப்பேரவையின் காங்கிரசு சட்டமன்றக் கட்சியின்  தலைவராக இராகுல் காந்தி நியமித்தார்.

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
திருச்சாட்டுக்குளம் மகாதேவர் கோயில்

**திருச்சாட்டுக்குளம்  மகாதேவர் கோயில்** இந்தியாவின் கேரள மாநிலத்தில்  ஆலப்புழை மாவட்டத்தில் பனவல்லி தீவில் உள்ள வேம்பநாடு ஏரியின் கரையில் அமைந்துள்ள சிவன்  கோயிலாகும்.

இது ஒரு பழமையான இந்து கோயில் ஆகும்.   கரப்புரம் அரசாட்சியைச் சேர்ந்த மூன்று முக்கியமான சிவன் கோயிலில் இதுவும் ஒன்றாகும். பிற இரு கோயில்கள் வேலோர்வட்டம் மகாதேவர் கோயில், நல்பதனீஸ்வரம்  மகாதேவர் கோயில் ஆகியவையாகும். கேரளாவில் உள்ள 108 பிரசித்தி பெற்ற சிவன் கோயில்களில் இதுவும் ஒன்றாகும்.

## கட்டிடக்கலை
சிவன் கிழக்கு நோக்கி உள்ளார். கேரள திராவிடியன் கட்டடப்பாணியில் இக்கோயில் உள்ளது. அழகான மர சிற்பங்களைக் கொண்டுள்ளது. கிழக்கு கோபுரத்தை ஒட்டி ஒரு பெரிய தந்த கோபுரம் உள்ளது. தந்த கோபுரத்தின் அளவைப் பார்க்கும் போது, கோபுரம் மிகவும் சிறியதாக உள்ளது. கோயிலின் கிழக்குப் பகுதியில் வடகிழக்கு மூலையில் கோயில் குளம் உள்ளது.

நாலம்பலத்தில் கணபதியும் பகவதியும் உள்ளனர். அண்மையில் 1978 ஆம் ஆண்டில் பகவதி சிற்பம் அமைக்கப்பட்டது. நாகயக்சியின் சிலை வடமேற்கு மூலையில் கிழக்கு நோக்கிய நிலையில் உள்ளது. கோயிலின் கருவறை எண்ணற்ற சிற்பங்களால் உள்ளன. அற்புதமான மரச் சிற்பங்களுக்காக இக்கோயில் புகழ்பெற்றதாகும். கருவறை இரண்டு வகையான செவ்வகங்களால் ஆனதாகும். அதில் செப்புத்தகடுகள் வேயப்பட்டுள்ளன.

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:Coordinates on Wikidata
பகுப்பு:ஆலப்புழை மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
அனந்த ராமுலு மல்லு

**அனந்த ராமுலு மல்லு** (*Anantha Ramulu Mallu*) (1942-1990) மக்களவையில் பணியாற்றிய ஒரு இந்திய அரசியல்வாதி ஆவார்.

## ஆரம்ப வாழ்க்கை
மல்லு கம்மம் மாவட்டம், வைரா மண்டலத்தில் உள்ள இலட்சுமிபுரம் கிராமத்தில் தந்தை அகிலாண்ட தாசு மற்றும் தாய் மாணிக்கம்மா ஆகியோருக்குக் மூத்த மகனாகப் பிறந்தார். மல்லு ரவி மற்றும் மல்லு பாட்டி விக்ரமார்கா ஆகியோர் இவரது சகோதரர்கள். இவர் அரசியல் அறிவியலில் முதுகலைப் பட்டதாரி ஆவார். 1962ல் கிராம வளர்ச்சி அலுவலராக இருந்தார்.

1978 இல் தனது பணியை விட்டுவிலகி இந்திய தேசிய காங்கிரசு கட்சியில் சேர்ந்தார். 1980 ஆம் ஆண்டு மகபூப்நகர் மாவட்டம் நாகர்கர்னூல் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். இவரது ஆர்வத்தாலும் முன்னேற்றத்தாலும் ஈர்க்கப்பட்ட இந்திரா காந்தி இவரை நாடாளுமன்றக் குழுவில் பிரதிநிதியாக இரண்டு முறை வெளிநாடுகளுக்கு அனுப்பினார். 1986 ஆம் ஆண்டில், இவர் இராஜீவ் காந்தியால் இந்திய மாநில நிதிக் கழகத்தின் தலைவராக நியமிக்கப்பட்டார். பின்னர் கட்சியின் இணைச் செயலாளராக பரிந்துரைக்கப்பட்டார். மேலும் 1989 இல் கட்சியின் பொதுச் செயலாளராக உயர்த்தப்பட்டார்.

## இறப்பு

மல்லு,1990 பிப்ரவரி 7 அன்று மாரடைப்பால் இறந்தார்.

## மேற்கோள்கள்

பகுப்பு:9வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:1990 இறப்புகள்
பகுப்பு:1942 பிறப்புகள்
கொள்ளேகால் சட்டமன்றத் தொகுதி

**கொள்ளேகால் சட்டமன்றத் தொகுதி** (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சாமராஜநகரா மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். சாமராஜநகரா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 222 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:சாமராசநகர் மாவட்டம்
திருவட்டா மகாதேவர் கோயில்

**திருவட்டா மகாதேவர் கோயில்** இந்தியாவின் கேரள மாநிலத்தில் உள்ள பத்தனம்திட்டா மாவட்டத்தில் திருவல்லாவில் மணிமலையாற்றின் (நதி) கரையில் அமைந்துள்ளது. இக்கோயில் சிவபெருமானுக்கு அர்ப்பணிக்கப்பட்ட ஒரு பழமையான இந்து கோவில் ஆகும்.  

இக்கோயிலைப் பற்றிய குறிப்புகள்  வாழப்பள்ளி கல்வெட்டில்  உள்ளன. அது கொடுங்கல்லூர் சேர (முந்தைய குலசேகரன்) மன்னன் ராம ராஜசேகரன் மற்றும் வாழப்பள்ளியில் உள்ள கோயிலுடன் தொடர்புடையதாகும். மலையாள மொழியில் எழுதப்பட்ட கொடுங்கல்லூர் சேர அரசனைக் குறிப்பிடும் ஆரம்பகால கல்வெட்டுப் பதிவு இதுவேயாகும்.    திரேதா யுகத்தில் பரசுராமர் இங்குள்ள சிவபெருமானின் சிலையை நிறுவியதாக நாட்டுப்புற வழக்காறுகள் கூறுகின்றன.   கேரளாவில் உள்ள 108 பிரசித்தி பெற்ற சிவன் கோயில்களில் இக்கோயிலும் ஒன்றாகும்.

## வரலாறு
கேரளாவின் பழமையான கோயில்களில் இக்கோயிலும் ஒன்றாகும். மஹோதயபுரம் நகரை ஆண்ட  இரண்டாம் சேர வம்சத்தின் ஆட்சிக்காலத்தில் குலசேகரப் பெருமாள்களால் இக்கோயில் கட்டப்பட்டதாக நம்பப்படுகிறது. கேரளாவில் கிடைத்த பழமையான வாழப்பள்ளி செப்புத்தகடு, இந்தச் சிவன் கோயிலைப் பற்றி குறிப்பிடுகிறது.  திருவாடா கோயிலும் வாழப்பள்ளி மகா சிவன் கோயிலும் சேர சாம்ராஜ்ய காலத்திலிருந்தே மிகவும் தொடர்புடையனவாகும். 

## கட்டிடக்கலை
இடது|thumb|400x400px|திருச்சுற்று
திருவல்லாவில் மணிமலையாற்றின் (நதி) கரையிலிருந்து சற்று தொலைவில் அமைந்துள்ள இக்கோயில் மூலவர் கருவறை, நாலம்பலம், மண்டபம் ஆகிய கட்டடக்கூறுகளைக் கொண்டுள்ளது. மூவரான சுயம்பு சிவலிங்கம் ஒரு சதுர கருவறையின் உட்புறத்தில் உள்ளது. கிழக்கு நோக்கிய நிலையில் உள்ளது. தென்கிழக்கு மூலையில் கணபதி அமைந்துள்ளது. மூலவர் சன்னதியில் சுயம்பு லிங்கமும், இரண்டாவது சன்னதியில் பெரிய சிவலிங்கமும் தனித்தனியாக உள்ளன. 

## படத்தொகுப்பு

File:Thiruvatta Sivan.jpg|திருச்சுற்று
File:Thiruvatta Sivan Thiruvatta Sivan.jpg|அம்பலவட்டம்
File:Thiruvatta Sivan (3).JPG|இரண்டாவது சன்னதி
File:Thiruvatta Sivan temple.jpg|திருச்சுற்று
File:Thiruvatta Sivan (2).JPG|கருவறை


## மேலும் பார்க்கவும்

* 108 சிவன் கோவில்கள்
* வாழப்பள்ளி மகா சிவன் கோவில்
* வாழப்பள்ளி செப்பு தகடு
* ஸ்ரீவல்லபா கோவில்

## மேற்கோள்கள்

பகுப்பு:Coordinates on Wikidata
பகுப்பு:பத்தனம்திட்டா மாவட்டத்திலுள்ள சிவன் கோயில்கள்
திருக்கடவூர் மகாதேவர் கோயில்

**திருக்கடவூர்  மகாதேவர் கோயில்** இந்தியாவின் கேரளாவில் கொல்லம் மாவட்டத்தில் திருக்கடவூரில் அமைந்துள்ள ஒரு சிவன் கோயில் ஆகும்.

இக்கோயில் திருவிதாங்கூர் தேவசம் போர்டு  கட்டுப்பாட்டில் உள்ளது.

## புராணங்கள்
இக்கோயில் கேரளாவில் உள்ள 108 சிவன் கோயில்களில் ஒன்றாகும். தங்க முலாம் பூசப்பட்ட கொடி மரம் உள்ளது. மிருகண்டனும் அவன் மனைவி மருத்மதியும் (மனஸ்வினி) குழந்தைப்பேற்றிற்காக சிவனை வழிபட்டு வரத்தை நாடினர்.  அவர்களுக்குக் குறைந்த வாழ்நாளுடன் அதிக புத்திசாலிக் குழந்தை அல்லது அதிக வாழ்நாளுடன் குறைந்த அறிவு உள்ள குழந்தை என்ற வகையில் வரம் கிடைத்தது. மிருகண்டன், முந்தையதைத் தேர்ந்தெடுத்தார். 16 வயதில் இறக்க வேண்டிய சூழலில் உள்ள வகையில் ஒரு முன்மாதிரியான மகனான மார்கண்டேயரைப் பெற்றார்.

மார்கண்டேயர் ஒரு சிறந்த சிவபக்தராக வளர ஆரம்பித்தார். அவர் இறக்கும் நாள் வரை சிவலிங்கத்தை தொடர்ந்து வணங்கிவந்தார். அவனுடைய பக்தியின் காரணமாக யமனின் தூதர்களால் மார்க்கண்டேயரின் உயிரைப் பறிக்க  முடியவில்லை. யமன் நேரில் வந்து கயிற்றை வீசியபோது அது சிவலிங்கத்தைச் சுற்றி விழுந்தது. சிவலிங்கத்திலிருந்து வெளிப்பட்ட சிவன் யமனைத் தாக்கி, கோபத்தை வெளிப்படுத்தினார். தொடர்ந்து அவனுக்கு வாழ்வாங்கு வாழ வரம் தந்தார். இது திருக்கடவூரில் நடந்ததாக கூறுவர். 

## பிற தெய்வங்கள்
இக்கோயிலின் மூலவர் சிவபெருமான் ஆவார். இக்கோயிலில் அய்யப்பன், விநாயகர், பிரம்மராட்சசர், யக்ஷினி, நாகராஜா உள்ளிட்ட துணைத்தெய்வங்கள் உள்ளன.  கிருஷ்ணர் சன்னதி வெளியே தனி கருவறையில் உள்ளது.  

## விழாக்கள்
ஆண்டுதோறும் ஸ்ராட்டு விழா சிறப்பாகக் கொண்டாடப்படுகிறது. வெளிநாட்டினர் உட்பட ஆயிரக்கணக்கானோர் அதில் கலந்துகொள்கின்றனர்.  10 நாட்கள் திருவிழாவான திருவாதிரை ஆறாட்டு திருவிழா கும்பம் மாதத்தில் (பிப்ரவரி/மார்ச்) சிறப்பாகக் கொண்டாடப்படுகிறது. 

## மேற்கோள்கள்

## வெளி இணைப்புகள்
* திருக்கடவூர் மகாதேவர் கோவிலில் ஒன்பதாவது உற்சவத்தின் பகுதியாக கோயிலில் கட்டுகழ்ச்சி 

பகுப்பு:Coordinates not on Wikidata
பகுப்பு:கொல்லம் மாவட்டத்திலுள்ள சிவன் கோயில்கள்
பொடா ஜனார்தன்

**பொடா ஜனார்தன்** (*Boda Janardhan*) ஓர் இந்திய அரசியல்வாதி. 1985, 1989, 1994 மற்றும் 1999 ஆந்திரப் பிரதேச சட்டப் பேரவைத் தேர்தலில் தெலுங்கு தேசம் கட்சியின் உறுப்பினராக சென்னூர் சட்டப் பேரவைத் தொகுதியிலிருந்து ஆந்திரப் பிரதேச சட்டப் பேரவைக்குத் தேர்ந்தெடுக்கப்பட்டார்.

ஜூன் 2019-இல், பாரத் இராட்டிர சமிதியின்  தலைவர் ஏ. பி. ஜிதேந்திர ரெட்டி, ஆந்திராவில் அமைச்சர்களாக இருந்த சாடா சுரேஷ் ரெட்டி மற்றும் முன்னாள் காங்கிரசு கட்சியின் மேலவை உறுப்பினர் பி. சுதாகர் ரெட்டி ஆகியோர் பாரதிய ஜனதா கட்சியில் சேர்ந்தனர்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:1958 பிறப்புகள்
பகுப்பு:வாழும் மக்கள்
சாடா சுரேஷ் ரெட்டி

**சாடா சுரேஷ் ரெட்டி** (Chada Suresh Reddy) ஓர் இந்திய அரசியல்வாதியாவார். இவர் தெலுங்கு தேசம் கட்சியின் உறுப்பினராக அனம்கொண்டா மக்களவைத் தொகுதியிலிருந்து இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். இவர் 2019 இல் பாரதிய ஜனதா கட்சியில் சேர்ந்தார்.

## மேற்கோள்கள்

## வெளி இணைப்புகள்
* Official biographical sketch on the Parliament of India website

பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:1959 பிறப்புகள்
கமாலுதீன் அகமது

**கமாலுதீன் அகமது** (*Kamaluddin Ahmed*) (15 ஆகஸ்ட் 1930 - 1 செப்டம்பர் 2018) ஓர் இந்திய அரசியல்வாதியாவார். இவர் 2000 ஆம் ஆண்டு வரை இந்திய தேசிய காங்கிரசு கட்சியின் தலைவராக இருந்தார். பின்னர், இவர் கட்சியை விட்டு விலகி பாரதிய ஜனதா கட்சியில் சேர்ந்தார். ஜூன் 1991 முதல் செப்டம்பர் 1994 வரை இந்திய அரசாங்கத்தில் மாநில, பொது விநியோகம் துறை அமைச்சராக இருந்தார்.

1930 இல் வாரங்கலில் பிறந்த அகமது, உசுமானியா பல்கலைக்கழகத்தில் படித்தார். 1980 ஆம் ஆண்டு ஆந்திரப் பிரதேச மாநிலத்தின் வாரங்கல் தொகுதியிலிருந்து மக்களவைக்குத் தேர்ந்தெடுக்கப்பட்டார். ஆந்திராவின் அனம்கொண்டா மக்களவைத் தொகுதியிலிருந்து  9, 10 மற்றும் 11வது மக்களவைக்கு மீண்டும் தேர்ந்தெடுக்கப்பட்டார். இவர் 1 செப்டம்பர் 2018 அன்று இயற்கை காரணங்களால் இறந்தார். 

## மேற்கோள்கள்

* Ex-minister Kamaluddin joins BJP

பகுப்பு:வாரங்கல் மாவட்ட நபர்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:2018 இறப்புகள்
பகுப்பு:1930 பிறப்புகள்
திருக்காரியூர் மகாதேவர் கோயில்

**திருக்காரியூர் மகாதேவர் கோயில் இந்தியாவில்** கேரள மாநிலத்தில் எர்ணாகுளம் மாவட்டத்தில் உள்ள கொத்தமங்கலம் நகரில், மூவாட்டுப்புழா ஆற்றின் கிளை நதியான கோதையாற்றின் வடகரையில் அமைந்துள்ள கோயிலாகும்.

கேரளாவில் உள்ள 108 சிவன் கோவில்களில் ஒன்றான இக்கோயில் பரசுராம முனிவரால் நிறுவப்பட்ட கடைசி திருக்காரியூர் கருதப்படுகிறது. வரலாற்று முக்கியத்துவத்திற்காகவும், புராணங்களுக்காகவும் இது முக்கியத்துவம் பெறுகிறது. திருக்காரியூரில் பல நூற்றாண்டு கால பழமையான வரலாற்றுப் பதிவுகள் உள்ளன

## கோயில் அமைப்பு
திருக்காரியூர் மகாதேவர் கோயில் சுமார் 4 ஏக்கர் பரப்பளவில் அமைந்துள்ள கோயிலாகும். கிழக்கு நோக்கி அமைந்துள்ள இக்கோயிலின் கிழக்கிலும் மேற்கிலும் இரண்டு கோபுரங்கள் உள்ளன. கிழக்குக் கோபுரத்தின் உள்ளே நுழைந்ததும் பெரிய ஆனைக்கொட்டிலைக் காணலாம். தேக்கு மரத்தால் ஆன கொடிமரம் செம்பு பூசப்பட்டு, மிகவும் பழமையாக உள்ளது. கிழக்குக் கோயில் கோபுரத்தின் எதிரில் பெரிய குளம் உள்ளது. இந்தக் குளத்தை எதிர்நோக்கி கோயில் உள்ளது. 

மூலவர் சன்னதி செவ்வக வடிவில் இரண்டு தளங்களுடன் உள்ளது. இது கேரளாவில் உள்ள பெரிய செவ்வக மூலவர் சன்னதிகளைக் கொண்டதாகும். அழகிய ஓவியங்கள் மற்றும் மரச் சிற்பங்களால் கருவறை அலங்கரிக்கப்பட்டுள்ளது. 

## மேலும் பார்க்கவும்
* 108 சிவன் கோவில்கள்
* கேரளாவின் கோவில்கள்

## மேற்கோள்கள்

பகுப்பு:Coordinates on Wikidata
பகுப்பு:எர்ணாகுளம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
மல்லு ரவி

**மல்லு ரவி** (*Mallu Ravi*) ஓர் இந்திய அரசியல்வாயாவார். இவர்,  இந்திய தேசிய காங்கிரசு கட்சியின் தெலங்காணாப் பகுதியின் மூத்த துணைத் தலைவராக உள்ளார். 13வது மக்களவையில் நாடாளுமன்ற உறுப்பினராக இருந்தார். தில்லியில் ஆந்திரப் பிரதேச அரசின் சிறப்புப் பிரதிநிதியாக இருந்தார்.

மல்லு ரவி மாணவர் தலைவராக காங்கிரசு கட்சியில் தனது வாழ்க்கையைத் தொடங்கினார்.  1991-1996 மற்றும் 1998-1999 இல் நாகர்‌கர்னூல் மக்களவைத் தொகுதி உறுப்பினரக இருந்தார். ஆனால் 1999 இல் தனது தொகுதியை இழந்தார். 2008 இடைத்தேர்தலில் ஜெட்செர்ல்லா தொகுதியில் போட்டியிட்டு இடைத்தேர்தலில் வெற்றி பெற்றார். 2009 மற்றும் 2014 பொதுத் தேர்தல்களில் போட்டியிட்டார். ஆனால் இரண்டு முறையும் 20,000 வாக்குகளேப் பெற்று தோல்வியடைந்தார்.

## சொந்த வாழ்க்கை
மல்லு ரவி , காங்கிரசு கட்சியைச் சேர்ந்த கோனேரு ரங்கா ராவ் என்பவரின் மகளைத் திருமணம் செய்து கொண்டார்.

## மேற்கோள்கள்

பகுப்பு:10வது மக்களவை உறுப்பினர்கள்
பகுப்பு:வாழும் மக்கள்
பகுப்பு:12வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
பாங்கி சட்டமன்றத் தொகுதி (ஒடிசா)

**பாங்கி சட்டமன்றத் தொகுதி** இந்தியாவின் ஒடிசா மாநிலத்தின் கட்டக் மாவட்டத்தில் அமைந்துள்ள சட்டமன்றத் தொகுதியாகும்.

இந்தத் தொகுதியில் பாங்கி வட்டாரம், பாங்கி-தம்படா வட்டாரம் மற்றும் நரஜ்மர்தாபூர், ராம்தாஸ்பூர், மதுப்பூர், பெலகாச்சியா,ததாப்பட்னா,முண்டாலி, மற்றும் சிறிபந்தப்பூர் ஆகிய பாரங் வட்டாரத்தின் எட்டு ஊராட்சிகள் ஆகிய பகுதிகள் அமைந்துள்ளன.

2009 சட்டமன்றத் தேர்தலில் பிஜு ஜனதா தளம் வேட்பாளர் பிரதவ குமார் திரிபாதி, இந்திய தேசிய காங்கிரஸின் ரபிந்திர குமார் மாலிக்கை 43,623 வாக்குகள் வித்தியாசத்தில் தோற்கடித்தார்.
## 2019 தேர்தல் முடிவுகள்
2019 ஆம் ஆண்டு நடைபெற்ற சட்டமன்றத் தேர்தலில் பிஜு ஜனதா தளம் வேட்பாளர் தேவி ரஞ்சன் திரிபாதி  இந்திய தேசிய காங்கிரஸை சேர்ந்த தேபாசிஸ் பட்நாயக்கை 24,118 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:ஒடிசா சட்டமன்றத் தொகுதிகள்
தல்மிசு அகமது

**தல்மிசு அகமது** ( *Talmiz Ahmad*; பிறப்பு; 1951 ) ஓர் ஒரு இந்திய இராஜதந்திரியாவார்.  1974 இல் இந்திய வெளியுறவு பணியில் சேர்ந்தார். மேலும் சவுதி அரேபியாவிலும் , ஓமானிலும் (2003-04), ஐக்கிய அரபு அமீரகத்திலும் (2000-03; 2010-11) இந்தியத் தூதராகப் பணியாற்றினார்.  2004-06ல் பெட்ரோலியம் மற்றும் இயற்கை எரிவாயு அமைச்சகத்தில் சர்வதேச ஒத்துழைப்புக்கான கூடுதல் செயலாளராக இருந்தார். 2006-07ல், புது தில்லியில் உள்ள இந்திய உலக விவகார அமைப்பின் தலைமை இயக்குநராக இருந்தார். ஜூலை 2011 இல், இந்திய-சவுதி உறவுகளை மேம்படுத்துவதில் இவர் ஆற்றிய பங்களிப்பிற்காக சவூதி அரசாங்கம் இவருக்கு மன்னர் அப்துல்லா பின் அப்துல் அசீசு பதக்கம் வழங்கியது. வெளிநாட்டுப் பணியிலிருந்து ஓய்வு பெற்ற பிறகு, துபாயில் உள்ள எரிசக்தி நிறுவனத்தில் பணிபுரிந்து வருகிறார்.

இவர் நான்கு புத்தகங்களை வெளியிட்டுள்ளார்: *அரபு உலகில் சீர்திருத்தம்: வெளிப்புற தாக்கங்கள் மற்றும் பிராந்திய விவாதங்கள்* (2005), *போரில் ஆபிரகாமின் குழந்தைகள்: மேசியானிக் இராணுவவாதங்களின் மோதல்* (2010), *மேற்கு ஆசியாவில் இஸ்லாமிய சவால்: கோட்பாட்டு மற்றும் அரசியல் போட்டிகள்* (வெளியிடப்பட்டது ஆகஸ்ட் 2013, அரபு வசந்தத்திற்குப் பிறகு), மற்றும் *மேற்கு ஆசியா அட் வார்: அடக்குமுறை, எதிர்ப்பு மற்றும் பெரும் சக்தி விளையாட்டுகள்* (2022).

இவர் மேற்கு ஆசியாவின் அரசியல், அரசியல் இசுலாம் மற்றும் எரிசக்தி பாதுகாப்பு பிரச்சினைகள் குறித்து அடிக்கடி எழுதுகிறார் மற்றும் விரிவுரை செய்கிறார்.

## இதனையும் காண்க

* அபித் உசேன்
* சையத் அக்பருதீன்

## மேற்கோள்கள்

பகுப்பு:வாழும் மக்கள்
பகுப்பு:1951 பிறப்புகள்
உயூ ஆறு

**உயூ ஆறு** அல்லது உரூ ஆறு மியான்மர் நாட்டின் வடக்குப் பகுதியில் பாயும் ஆறாகும். இது நாட்டின் முதன்மை ஆறான ஐராவதியின் முக்கியக் கிளை நதியான சிந்துவின் ஆற்றின் ஒரு கிளை ஆறாகும். காசின் மாநிலத்தில் அமைந்துள்ள கூகாங் பள்ளத்தாக்கில் இது உற்பத்தியாகி தென்மேற்காக ஓடி வளமான பாசனப் பள்ளத்தாக்கின் வழியாக பாய்ந்தோடி சாகைங் பிரதேசத்தில் உள்ள சிறு நகரமான கோமலினில் இடது புறமாக சிந்துவின் ஆற்றில்  கலக்கிறது.
## பொருளாதாரம்
இந்த ஆற்றின் கரையோரம் அமைந்துள்ள பாக்கந்த் நகரத்தில் சாடைட்டு என்ற உருமாறிய தீப்பாறை படிகங்கள் வெட்டி எடுக்கப்படுகின்றன. இந்தப் படிகக்கல் வெட்டி எடுக்க தோண்டப்படும் சுரங்கங்களிலிருந்து வெளியேரும் கல் மற்றும் மணலால் பருவகாலங்களில் இந்த ஆற்றில் வெள்ளப்பெருக்கு ஏற்ப்பட்டு சாலைகள் சேதமடைகின்றன.
## மேற்கோள்கள்

பகுப்பு:பர்மிய ஆறுகள்
பொங்குலேட்டி சுதாகர் ரெட்டி

**பொங்குலேட்டி சுதாகர் ரெட்டி** (*Ponguleti Sudhakar Reddy*) பாரதிய ஜனதா கட்சியைச் சேர்ந்த இந்திய அரசியல்வாதி ஆவார். இவர் ஆந்திரப் பிரதேசத்தில் சட்டப் பேரவைக் குழு உறுப்பினராகவும், முன்பு இந்திய தேசிய காங்கிரசு கட்சியின் செயலாளராகவும் இருந்தார்.

## ஆரம்ப கால வாழ்க்கை
சுதாகர் ரெட்டி தெலங்காணாவில் உள்ள கம்மம் கல்லூர் மண்டலத்தில் உள்ள நாராயணபுரத்தில்  இலட்சுமரெட்டி மற்றும் நாகம்மா ஆகியோருக்கு இரண்டாவது மகனாகப் பிறந்தார்.

காங்கிரசு கட்சியின் இளைஞர் பிரிவின் தலைவராக பொங்குலேட்டி சுதாகர் ரெட்டி இருந்தார். ஆந்திர சுற்றுலா வளர்ச்சிக் கழகத்தின் தலைவராகவும்  பணியாற்றினார். இந்தியன் வங்கியின் பகுதி நேர அதிகாரப்பூர்வமற்ற இயக்குநராக இருந்தார். உலக அமைதிக்கான அனைத்து மத மற்றும் சர்வதேச கூட்டமைப்பால் "உலக அமைதிக்கான தூதுவராக" நியமிக்கப்பட்டுள்ளார். உசுமானியா பல்கலைக்கழகத்தில் வணிகவியலில் இளங்கலைப் பட்டமும், மொழியியலில் முதுகலைப் பட்டமும் பெற்றவர். 2019இல்  காங்கிரசு கட்சியிலிருந்து வெளியேறி பாரதிய ஜனதா கட்சியில் சேர்ந்தார்.

## மேற்கோள்கள்

பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
கண்ணா நாகராஜு

**கண்ணா நாகராஜு** (*Kanna Naga Raju*) ஆந்திரப் பிரதேசத்தைச் சேர்ந்த ஒரு இந்திய அரசியல்வாதியாவார். இவர் இந்திய தேசிய காங்கிரசு கட்சி சார்பில் குண்டூரின் முன்னாள் நகரத்தந்தையாக இருந்தார். ஆந்திராவில் இருந்து ஐந்து முறை சட்டப்பேரவை உறுப்பினராக இருந்த முன்னாள் அமைச்சர் கண்ணா லட்சுமிநாராயணாவின் மூத்த மகனாவார். இவர் பிப்ரவரி 23, 2023 அன்று மங்களகிரியில் உள்ள தெலுங்கு தேசம் கட்சியின் தலைமையகத்தில் கட்சித் தலைவர் நா. சந்திரபாபு நாயுடு முன்னிலையில் தெலுங்கு தேசம் கட்சியில் சேர்ந்தார்.

## சுயசரிதை
கண்ணா நாகராஜு, ஆந்திராவின் குண்டூரில் கண்ணா லட்சுமிநாராயணா மற்றும் கண்ணா விஜயலட்சுமிக்கு பிறந்தார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
திருக்குன்னத்து மகாதேவர் கோயில்

**திருக்குன்னத்து மகாதேவர் கோயில்** இந்தியாவில் கேரளாவின் திருச்சூர் மாவட்டத்தில் கஞ்சனியில் அமைந்துள்ள இந்தக் கோயில் திராவிடக் கட்டிடக்கலைக்கு ஒரு சிறந்த எடுத்துக்காட்டாகும். 

இக்கோயில்கருவண்ணூர் ஆற்றுக்கு அருகில் அமைந்துள்ளது. இக்கோயிலின் மூலவர் சிவன் கிழக்கு நோக்கி உள்ளார். பரசுராமர் இச்சிலையை அமைத்ததாக நாட்டுப்புற வழக்காறுகள் கூறுகின்றன. கேரளாவில் உள்ள 108 பிரசித்தி பெற்ற சிவன் கோவில்களில் இந்த கோயில் ஒன்றாகும். 

## கோயில் அமைப்பு
இங்குள்ள மூலவர் சிற்பம் பரசுராமரால் நிறுவப்பட்டதாக நம்பப்படுகிறது. அருகிலுள்ள கருவண்ணூர் ஆறு கோயிலைச் சுற்றியுள்ளது. அது சூழலுக்கு பசுமையைத் தருகிறது. இக்கோயில் மிகவும் பழமையானதாகும். கோயில் வளாகம் 2 ஏக்கரில் உள்ளது. இங்கு மகாதேவருக்கும் (சிவன்) விஷ்ணுவுக்கும் தனித்தனி சன்னதிகள் உள்ளன. கோயிலில் திருச்சுற்று, மூலவர் சன்னதி உள்ளிட்டவை உள்ளன. இக்கோயில் கேரளா-திராவிட கட்டிடக்கலை பாணியில் கட்டப்பட்டுள்ளது.

சிவன் கருவறை வட்ட வடிவில் உள்ளது. அது செப்புத் தகட்டால் வேயப்பட்டுள்ளது. அதில் இரு அறைகள் உள்ளன. விஷ்ணு கோயிலின் கருவறை சதுர வடிவில் கூடி வேயப்பட்டு, மேற்கு நோக்கி உள்ளது.

## விழாக்கள்
மலையாள மாதமான தனுவில் இக்கோயிலின் வருடாந்திர விழா கொண்டாடப்படுகிறது. 

## அமைவிடம்
இக்கோயில் திருச்சூர் - திரிப்ராயர் பேருந்து வழித்தடத்தில் கஞ்சனி சந்திப்பில் இருந்து 1 கி.மீ. தொலைவில் அமைந்துள்ளது.

## மேலும் பார்க்கவும்
* 108 சிவன் கோவில்கள்
* கேரளாவின் கோவில்கள்

## படத்தொகுப்பு


Thrikkunnathu Mahadeva Temple Aerial View.jpg|கோயிலின் பருந்துப்பார்வை
Thrikkunnathu Mahadeva Temple Entrance.jpg|நுழைவாயில்
Thrikkunnathu Mahadeva Temple Sreekovil.jpg|மூலவர் கருவறை
തൃക്കുന്ന് മഹാദേവക്ഷേത്രം.jpg|திருச்சுற்று



## மேற்கோள்கள்

பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
கண்ணா லட்சுமிநாராயணா

**கண்ணா லட்சுமிநாராயணா** (*Kanna Lakshminarayana*) (பிறப்பு: ஆகஸ்ட் 13, 1954)  ஆந்திரப் பிரதேச மாநிலத்தில் பாரதிய ஜனதா கட்சியின் முன்னாள் தலைவராவார். குண்டூர் மேற்குத் தொகுதியின் முன்னாள் சட்டமன்ற உறுப்பினரான இவர்  நல்லாரி கிரண் குமார் ரெட்டியின் அரசில் விவசாய தொழில்நுட்ப அமைச்சரக இருந்தார். இவர் 23 பிப்ரவரி 2023 அன்று தெலுங்கு தேசம் கட்சியில் சேர்ந்தார்.

## மேற்கோள்கள்

பகுப்பு:1955 பிறப்புகள்
பகுப்பு:வாழும் மக்கள்
திரிப்பாரா சிவன் கோயில்

**திரிப்பாரா சிவன் கோயில்** இந்தியாவின் கேரளாவில் பத்தனம்திட்டா மாவட்டத்தில் வல்லிக்கோடு கிராமத்தில் உள்ள ஒரு புகழ்பெற்ற சிவன் கோயிலாகும்.

இக்கோயில் அச்சன்கோவில் ஆற்றின் கரையில்  அமைந்துள்ளது. இங்குள்ள மூலவர் கருவறைதிறந்த வெளியில் அமைந்துள்ளது. இது இப்பகுதியில் உள்ள மற்ற கோவில்களில் இருந்து சற்று வித்தியாசமாக உள்ளது. இக்கோயில் 800 ஆண்டுகள் பழமையானது.

## மேற்கோள்கள்

பகுப்பு:பத்தனம்திட்டா மாவட்டத்திலுள்ள சிவன் கோயில்கள்
சந்தோஷ் மீனா

**சந்தோஷ் மீனா** (*Santosh Meena*) (பிறப்பு 1 சூன் 1966) ஒரு இந்திய அரசியல்வாதி ஆவார். இவர் பர்த்வான் மத்திய கூட்டுறவு வங்கியின் இயக்குநராக உள்ளார் மற்றும் மத்தியப் பிரதேச கூட்டுறவு வங்கியின் அங்கீகரிக்கப்பட்ட உறுப்பினராக பரிந்துரைக்கப்பட்டுள்ளார். இவர் போபாலின் பாரதிய ஜனதா கட்சியின் மாவட்ட அமைப்பாளராக இருந்தார் 

மத்தியப் பிரதேச மாநிலம் போபால் மாவட்டத்தில் உள்ள பிபாலியா பஜ்கான் கிராமத்தில் பிறந்தவர் சந்தோஷ் மீனா. இவரது தந்தையின் பெயர் மறைந்த ஸ்ரீ ரூப்ராம் மீனா. இவர் இளங்கலைப்பட்டமும்  மற்றும் சட்டத்தில் இளங்களைப் பட்டமும் பெற்றுள்ளார். இவர் பாரதிய ஜனதா கட்சியின் இந்திய மாநிலமான மத்தியப் பிரதேசத்தில் மாவட்ட அழைப்பாளராக இருந்தார். அவர் மீனா சமூகத்தில் இருந்து வந்தவர்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1966 பிறப்புகள்
கங்குலா கமலாகர்

**கங்குலா கமலாகர்** (*Gangula Kamalakar*) (பிறப்பு 8 மே 1968) தெலுங்கானா மாநிலத்தின் இதர பிற்படுத்தப்பட்ட வகுப்பினர் நலன், உணவு மற்றும் குடிமைப் பொருட்கள் மற்றும் நுகர்வோர் விவகாரங்கள் அமைச்சராகப் பணியாற்றும் ஒரு இந்திய அரசியல்வாதி ஆவார். இவர் பாரத் இராட்டிர சமிதி சார்பில் தெலங்காணா சட்டப் பேரவைக்கு  கரீம்நகர் தொகுதியை பிரதிநிதித்துவப்படுத்துகிறார்.

## ஆரம்ப கால வாழ்க்கை
கமலாகர், 1968 ஆம் ஆண்டு மே 8 ஆம் தேதி இன்றைய தெலங்காணாவில் (அப்போது ஆந்திரப் பிரதேசத்தின் ஒரு பகுதி) கரீம்நகரில் மல்லையா மற்றும் லட்சுமி நரசம்மாவுக்கு மகனாகப் பிறந்தார். குடிசார் பொறியியல் பிரிவில் தொழில்நுட்பவியல் இளையர் பட்டம் பெற்றார். இவருக்கு ராஜிதா என்ற மனைவியும், ஒரு மகனும், ஒரு மகளும் உள்ளனர்.

## தொழில்
கமலாகர், தனது அரசியல் வாழ்க்கையை 2000 ஆம் ஆண்டு கரீம்நகர் நகராட்சியில் உறுப்பினராகத் தேர்ந்தெடுக்கப்பட்டார். 2009ல், தெலுங்கு தேசம் கட்சி சார்பில் கரீம்நகர் தொகுதியில் இருந்து சட்டமன்ற உறுப்பிராகத் தேர்ந்தெடுக்கப்பட்டார். 2013 இல், இவர்தெலங்காணா இயக்கத்தின் தொடக்கத்தில் பாரத் இராட்டிர சமிதியில் சேர்ந்தார். 2014 மற்றும் 2018 தேர்தல்களில் அதே தொகுதியிலிருந்து மீண்டும் தேர்ந்தெடுக்கப்பட்டார். கரீம்நகர் பாரம்பரியமாக வெலமா சாதியினரின் கோட்டையாகக் கருதப்பட்டது. இருப்பினும், இதர பிற்படுத்தப்பட்ட சமூகத்தைச் சேர்ந்த கமலாகர், தொடர்ந்து மூன்று முறை தேர்ந்தெடுக்கப்பட்டார்.

செப்டம்பர் 2019 இல், கமலாகர் க. சந்திரசேகர் ராவ் அமைச்சகத்தில் சேர்க்கப்பட்டார். இவருக்கு இதர பிற்படுத்தப்பட்டோர் நலன், உணவு & குடிமைப் பொருட்கள் & நுகர்வோர் விவகாரங்களுக்கான துறை ஒதுக்கப்பட்டது.

## மேற்கோள்கள்

## வெளி இணைப்புகள்
* 

பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:1968 பிறப்புகள்
கதிரி பாபு ராவ்

**கதிரி பாபு ராவ்** (*Kadiri Babu Rao*) ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் தெலுங்கு தேசம் கட்சி சார்பில் கனிகிரி சட்டமன்ற தொகுதியின் முன்னாள் சட்டமன்ற உறுப்பினராக இருந்தார். இவர் 1980 களின் நடுப்பகுதியில்  தனது அரசியல் வாழ்க்கையைத் தொடங்கினார், பின்னர் 2020 இல் ஒய். எஸ். ஆர். காங்கிரஸ் கட்சிக்கு மாறினார்.

ராவ், ஆந்திரப் பிரதேசம், பிரகாசம் மாவட்டம், சீலம்வாரிப்பள்ளி கிராமத்தில் வைர வியாபாரியான கதிரி வெங்கட நரசையாவுக்கு  பிறந்தார். இவரது குடும்பம் ஐதராபாத்திற்கு குடிபெயர்வதற்கு முன்பு சீலம்வாரிப்பள்ளி அருகே கல்வி பயின்றார். 1981 இல் ஐதராபாத்து நிசாம் கல்லூரியில் இளங்கலை பட்டம் பெற்றார்.

## தொழில்
1980 களில் தெலுங்கு தேசம் கட்சியில் சேர்ந்தார். மேலும் நந்தமுரி பாலகிருஷ்ணாவுடன் நெருங்கிய தொடர்பை வளர்த்துக் கொண்டார். இவர் 2004 ஆந்திரப் பிரதேச சட்டப் பேரவைத் தேர்தலில் கனிகிரி தொகுதியில் போட்டியிட விரும்பினார். இருப்பினும் தெலுங்கு தேசம் இவரை தர்சி சட்டமன்றத் தொகுதியில் நிறுத்தியது. ஆனால் இந்திய தேசிய காங்கிரசு ஆதரவு பெற்ற சுயேச்சைப் போட்டியாளரிடம் தோற்றார்.

பின்னர் 2009 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியின் சார்பில் கனிகிரியில் போட்டியிட வேட்புமனு தாக்கல் செய்தார். காங்கிரஸின் கனிகிரி வேட்பாளரான முக்கு உக்ர நரசிம்ம ரெட்டி, தாக்கல் செய்த உறுதிச் சான்றில் இவரது கையொப்பம் விடுபட்டதற்கு ஆட்சேபனை தெரிவித்ததை அடுத்து, அந்த வேட்புமனுவை இந்தியத் தேர்தல் ஆணையம் நிராகரித்தது.

பின்னர் 2014 ஆம் ஆண்டு ஆந்திர பிரதேச சட்டப் பேரவைத் தேர்தலில் போட்டியிட்டு கனிகிரி தொகுதியில் போட்டியிட்டு வெற்றி பெற்றார். பின்னர்  2019 ஆம் ஆண்டு ஆந்திரப் பிரதேச சட்டப் பேரவைத் தேர்தலில் மீண்டும் கனிகிரியில் போட்டியிட முயன்றார். ஆனால், தெலுங்கு தேசம் கட்சியின் தலைவர் என். சந்திரபாபு நாயுடு இவரை தர்சி தொகுதியில் நிறுத்தினார். ஆனால் தேர்தலில் மேடிசெட்டி வேணுகோபாலிடம் தோற்றார்.

இவரது 2019 தோல்விக்குப் பிறகு, ராவ், நாயுடுவின் முடிவில் அதிருப்தி அடைந்தார், அரசியல் மற்றும் தெலுங்கு தேசம் கட்சியில் இருந்து விலகி, மார்ச் 2020 இல்  ஒய். எஸ். ஆர். காங்கிரஸ் கட்சியில் சேர்ந்தார்

## பிற பணிகள்
பிரகாசம் மாவட்டத்தில் கதிரி பாபுராவ் வேளாண்மை மற்றும் தோட்டக்கலை கல்லூரியை நடத்துவதற்காக கதிரி பாபு ராவ் கல்வி சங்கத்தை நிறுவினார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:பிரகாசம் மாவட்ட நபர்கள்
கிளிசே 693

**கிளிசே. 693** *(Gliese 693)* என்பது புவியிலிருந்து 18.95 ஒளி ஆண்டுகள் தொலைவில் உள்ள பாவோ  விண்மீன் குழுவில் அமைந்துள்ள ஒரு செங்குறுமீன் ஆகும். இது M2  கதிர்நிரல்வகை  சுடர் உமிழ்வு  விண்மீன்  ஆகும்.

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:பாவோ விண்மீன்கள்
ஆனந்த்பூர் கலு

**ஆனந்த்பூர் கலு** (*Anandpur Kalu*)என்பது இந்தியாவின் இராசத்தான் மாநிலத்தின் பாலி மாவட்டத்தில் உள்ள ஜெய்தரன் வட்டத்தில் அமைந்துள்ள ஒரு கிராமம் ஆகும்.

## மக்கள்தொகையியல்
 ஆம் ஆண்டு இந்திய மக்கள் தொகை கணக்கெடுப்பின்படி, ஆனந்த்பூர் கலுவின் மக்கள் தொகை 8,334 ஆகும். இதில்ஆண்கள் 51% (4,276)-ம் பெண்கள் 49% (4,058)-ம் அடங்குவர். இங்கு வாழ்பவர்களின் தாய் மொழி இராசத்தானி மற்றும் இந்தி ஆகும்.  ஆண்கள் சாஃபா என்ற ஆடையையும் பெண்கள் லாங்கா என்ற ஆடையையும் அணிகிறார்கள்.

## மேற்கோள்கள்

பகுப்பு:Coordinates on Wikidata
பகுப்பு:இராஜஸ்தான்
நரசிம்மராஜா சட்டமன்றத் தொகுதி

**நரசிம்மராஜா சட்டமன்றத் தொகுதி** (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது மைசூரு மாவட்டத்தில் உள்ளது. மைசூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 218 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:மைசூர் மாவட்டம்
கிளிசே 809

**கிளிசே 809** *(Gliese 809)*என்பது செபியசு விண்மீன் குழுவில் உள்ள ஒரு  செங்குறுமீன்  ஆகும் , இது பல விண்மீன் அமைப்பின் முதன்மை  உறுப்பாகும். 8.55 என்ற பருமையுடன், வெறும் கண்களால் பார்க்க முடியாத அளவுக்கு மங்கலாக உள்ளது. இது அருகிலுள்ள விண்மீன்களின் கிளிசே பட்டியலின் ஒரு பகுதியாகும் , இது சூரிய மண்டலத்திலிருந்து சுமார் 23 ஒளி ஆண்டுகள் தொலைவில் அமைந்துள்ளது.  கிளிசே 809 சூரியனின் ஆரத்தில் 70.5% ஆகவும் , சூரியனின் பொருண்மையில் 61.4% ஆகவும் உள்ளது. இது - 0.06% உலோகத்தன்மை கொண்டது , அதாவது நீரகம், எல்லியம் தவிர மற்ற தனிமங்களின் செறிவு சூரியனைப் போல 87.1% மட்டுமே.

ஒரு உயர் சரியான இயக்க விண்மீனாகும். இது பின்னணி விண்மீன்களுடன் ஒப்பிடும்போது ஆண்டுக்கு 0.77 ஆர்க் நொடிகள் நகர்கிறது. இயற்பியலாக இது சூரிய மண்டலத்துடன் ஒப்பிடுகையில் நொடிக்கு 31.1 கிமீ என்ற விண்வெளி வேகத்தில் பயணிக்கிறது. &nbsp;இந்த நட்சத்திரத்தின் விண்மீன் மண்டல வட்டணை அதன் விளிம்பில் உள்ள விண்மீன மண்டல மையத்திலிருந்து 21,300 ஒளியாண்டு முதல் அதன் உச்சியில் 30,600  ஒளியாண்டு வரை கொண்டு செல்கிறது. &nbsp;வட்டணை மையப்பிறழ்வு 17.8% ஆகும் , அரைப் பேரச்சு 25,956  ஒளியாண்டுகளும் மற்றும் அரைச் சிற்றச்சு 25,542 ஒளியாண்டுகளும் ஆகும்.

## மேற்கோள்கள்

பகுப்பு:M வகை முதன்மை வரிசை விண்மீன்கள்
கிளிசே 877

**கிளிசே 877** *(GLISE 877 / HIP 113229 / LHS 531)*  என்பது தெற்கு ஆக்டன்சில் சிந்து எல்லைக்கு அருகில் அமைந்துள்ள ஒரு செங்குறுமீன் ஆகும்.

கிளிசே 877 இன் வெப்பமானி ஒளிர்மை சூரியனில் வெறும் 2.3% மட்டுமே.  இது + 10.22 ′ தோற்ற்ரப் பருமையுடன் உள்ளது , எனவே அதை வெறும் கண்ணால் பார்க்க முடியாது. இருப்பினும் , இது மற்ற  செங்குறுமீன்களை விட கணிசமான பொலிவுடன் உள்ளது. இது குறிப்பாக சூரிய மண்டலத்திற்கு மிக நெருக்கமான செங்குறுமீன் ஆகும். இது பிராக்சிமா சென்ட்டாரியை விட கிட்டத்தட்ட 14 மடங்கு அதிகமாக  ஒளிரும்.   M3V′2′   கதிர்நிரல் வகையினதாகும். இதன் விளைவுறு வெப்பநிலை 3390 கெ. பாகை ஆகும். இது ஒரு மாறு  விண்மீனாகத் தெரியவில்லை.

கிளிசே 877 சூரிய மண்டலத்திலிருந்து 28.3 ஒளி ஆண்டுகள் தொலைவில் உள்ளது. இதற்கு அருகில் உள்ள விண்மீன்கள் β ஹைட்ரி,  ζ டுகானே  என்பன ஆகும் , அவை சூரிய மண்டலத்திலிருந்து முறையே 4.5 மற்றும் 6.2 ஒளி ஆண்டுகள் தொலைவில்  உள்ளன. 
## மேற்கோள்கள்

பகுப்பு:M வகை முதன்மை வரிசை விண்மீன்கள்
பைத்யநாத் ராத்

**பைத்யநாத் ராத்** (*Baidyanath Rath*) (14 ஏப்ரல் 1911 - 2 மார்ச் 2007) ஒரு இந்திய அரசியல்வாதி ஆவார். இவர் இந்தியப் பொதுவுடைமைக் கட்சியின் உறுப்பினராக இந்திய நாடாளுமன்றத்தின் மேலவையான மாநிலங்களவையில் ஒடிசாவை பிரதிநிதித்துவப்படுத்தும் ஒரு நாடாளுமன்ற உறுப்பினராக இருந்தார்.    ராத் 2 மார்ச் 2007 அன்று 95 வயதில் இறந்தார்.  

## தொடக்க கால வாழ்க்கை மற்றும் அரசியல் பங்கேற்பு

1911 ஆம் ஆண்டு ஏப்ரல் 12 ஆம் நாள் புவனேசுஸ்வருக்கு அருகிலுள்ள கலராகங் கிராமத்தில் பிறந்தார்.இவர் சுவப்னேஸ்வர் மிஸ்ராவின் மகன் ஆவார். ஆனால், இவரது மாமா ரகுநாத் தத்துக்கு குழந்தை இல்லாததால் இவரைத் தத்தெடுத்தார். இவர் பாட்டியாவிலுள்ள கீழ்நிலைப் பள்ளியில் படித்தபோது, ​​ஒத்துழையாமை இயக்கத்திற்கு முன்பு 1920-ல் கட்டாக்கில் வந்து கதாஜோதி ஆற்றங்கரையில் உரை நிகழ்த்திய மகாத்மா காந்தியைக் காணும் வாய்ப்பு கிடைத்தது. பிரித்தானிய அரசுக்கு எதிராக கடுமையாகப் போராடும் வகையில் இது அவருக்கு ஊக்கமளிக்கும் தாக்கத்தை ஏற்படுத்தியது. கட்டாக்கில் உள்ள இராவன்சா கல்லூரியில் தனது படிப்பைத் தொடர்ந்தார். இவர் அங்கு இளங்கலை அறிவியல் படித்தார். அங்கு பைத்யநாத் மாணவர் சங்கத்தின் தலைவராகவும் செயலாளராகவும் இருந்த பகவதி சரண் பாணிகிரகியுடன் தொடர்பு கொண்டார். இவர் அனந்த் சரண் பட்நாயக் மற்றும் விஸ்வநாத் பசயேத் ஆகியோருடன் சேர்ந்து ஒடிசா மாணவர் சங்கத்தை உருவாக்கினார், இது ஒடிசாவில் எதிர்கால பொதுவுடைமை இயக்கம் உருவாவதற்கான கருவாக மாறியது. இளங்கலை அறிவியல் முடித்து சட்டம் படிக்கும் போது, ​​ஹரேகிருஷ்ண மஹதாபின் அழைப்பின் பேரில், அகர்பராவில் உள்ள அவரது வித்யா மந்திர் அல்லது காங்கிரஸ் ஆசிரமத்தில் தலைமை ஆசிரியராகச் சேர்ந்தார். அங்கு இவர் மாணவர்களிடையே சுதந்திரப் போராட்ட உணர்வை ஏற்படுத்தினார். ஆனால், சில மாதங்களுக்குப் பிறகு இவர் மீண்டும் கட்டாக் திரும்பினார். பகவதி பாணிகிரகி, அனந்த் பட்நாயக், விஸ்வநாத் பசயேத், குருசரண் பட்நாயக் மற்றும் ராமக்ருஷ்ண பதி ஆகியோருடன் இணைந்து இந்தியப் பொதுவுடைமைக் கட்சியின் ஒடிசா பகுதியை உருவாக்கினார். சுதந்திரத்தின் உண்மையான இலக்கான சுரண்டலற்ற சமூகத்தை உருவாக்குவதே இவர்களின் குறிக்கோளாக இருந்தது. 1938 ஆம் ஆண்டில், இவர் தனது இயக்க நண்பர்களுடன் தேன்கனலில் பிரஜாமண்டல் இயக்கத்தில் பங்கேற்றார்.

## மேற்கோள்கள்

பகுப்பு:2007 இறப்புகள்
பகுப்பு:1911 பிறப்புகள்
அழுதையாறு

**அழுதையாறு** (*Azhuthayar*) என்பது தென்னிந்திய மாநிலமான கேரளாவின் ஓடும் மூன்றாவது நீளமான ஆறான பம்பை ஆற்றின் துணை ஆறு. பீர்மேட்டில் உருவாகும் இந்த ஆறு அடர்ந்த காடுகளில் வழியே பாய்ந்து கொருத்தோடை அடைகிறது. இங்கிருந்து கோட்டயம் மற்றும் இடுக்கி மாவட்டங்களுக்கு இடையே எல்லையாக அமைகிறது. இது சபரிமலையின் பாரம்பரிய மலையேற்றப் பாதையை கலகெட்டி பகுதியில் கடந்து, கணமலாவில் (பம்பாவல்லி) பம்பை ஆற்றுடன் இணைகிறது. இதன் தாய் நதியைப் போலவே, இது முக்கியமாக கேரளாவில் வழிபடப்படும் பிரபலமான இந்து கடவுளான ஐயப்பனின் புராணக்கதையுடன் நெருங்கிய தொடர்புடையது. இது எருமேலியிலிருந்து சபரிமலைக்கு செல்லும் சபரிமலை மலையேற்றப் பாதையில் உள்ள அழுதா (காலகெட்டி கோயிலுக்கு அருகில்) என்ற பெயரிலும் பாய்கிறது. பம்பை ஆறு, இறுதியில்  பாய்கிறது. இது ரன்னி, செருகோல்புழா, கோழஞ்சேரி, மாரமன், ஆரன்முலா, செங்கனூர், பருமலை, நீரேட்டுப்புரம், காவளம், நெடுமுடி மற்றும் தகழி நகரங்கள் மற்றும் கிராமங்கள் வழியாக ஓடி வேம்பநாட்டு ஏரியில் சேருகின்றது.

## மேற்கோள்கள்

பகுப்பு:பம்பை ஆறு
பகுப்பு:இடுக்கி மாவட்ட ஆறுகள்
பகுப்பு:பத்தனம்திட்டா மாவட்ட ஆறுகள்
பகுப்பு:கோட்டயம் மாவட்ட ஆறுகள்
கோடூர் ஆறு

thumb
**கோடூர் ஆறு** (*Kodoor River*) என்பது தென்னிந்தியாவின் கேரள மாநிலத்தின் கோட்டயம் மற்றும் ஆலப்புழா மாவட்டத்திற்கு இடையே ஓடும் ஒரு ஆறு ஆகும். இது கடலோர மாவட்டம் ஆலப்புழா மற்றும் கோட்டயத்தின் கிழக்கு கிராமங்களிடையே பழைய வர்த்தக பாதைகளுடன் கோடூர் ஆறு நீண்ட வரலாற்றைக் கொண்டுள்ளது. புதுப்பள்ளியில் அங்காடி என்ற பெயரில் ஒரு பரபரப்பான படகு குழாம் இருந்தது. இந்த ஆறு கோட்டயம் மற்றும் பத்தனம்திட்டா மாவட்டங்களுக்கு இடையே உள்ள அழகிய மலைகளில் உருவாகி இறுதியாக மீனச்சிலாற்றில் கலக்கிறது.

## மேற்கோள்கள்

பகுப்பு:ஆலப்புழை மாவட்ட ஆறுகள்
ஜிது பட்நாயக்கு

**ஜிது பட்நாயக்கு** (*Jitu Patnaik*) இந்தியாவின் ஒடிசாவைச் சேர்ந்த அரசியல்வாதி  ஆவார். இவர் 2009 முதல் 2014 வரை சம்புவாவை (ஒடிசா சட்டமன்றத் தொகுதி) பிரதிநிதித்துவப்படுத்தினார்  2009 ஆம் ஆண்டில், அவர் சம்புவா  தொகுதியில் தன்னை எதிர்த்துப் போட்டியிட்டவர்களில் இரண்டாவது இடத்தைப் பெற்ற போட்டியாளரான சனாதன் மகாகுட்டை விட 145 வாக்குகள் வித்தியாசத்தில் வெற்றி பெற்றார், இது மாநிலத்தின் மிகக் குறைந்த வாக்கு வித்தியாசமாகும். ஜிது பட்நாயக் நவம்பர் 2, 1955 இல் கியோஞ்சார் மாவட்டத்தில் பிறந்தார். இவரது தந்தையின் பெயர் பி. இ. பட்நாயக் ஆகும். இவர் இளங்கலைப் பட்டம் பெற்றவர். இவரின் மனைவி பெயர் சுஜாதா பட்நாயக் ஆகும்.

## மேற்கோள்கள்

பகுப்பு:வாழும் மக்கள்
பகுப்பு:ஒடிசா அரசியல்வாதிகள்
போர்கங்கை ஆறு

**போர்கங்கை ஆறு** (*Borgang River*) இந்தியாவின் அசாம் மாநிலத்தில் உள்ள பிரம்மபுத்திரா ஆற்றின் துணை ஆறு ஆகும். போர்கங்கை ஆறு அருணாச்சல பிரதேசத்தின் டாப்லா மலையிலிருந்து உருவாகிறது. டாப்லா மலைகள் வழியாகப் பாய்ந்த பிறகு, இந்த ஆறு பிரம்மபுத்திரா ஆற்றுடன் சங்கமிப்பதற்கு முன்பு இதன் துணை ஆறான நவோமாரா மற்றும் திகல் ஆகியவற்றைப் பெறுகிறது. சமீபகாலமாக போர்கங்கை பகுதியில் ஆற்றின் கரையோரத்தில்  வெள்ளம் கரைபுரண்டு ஓட ஆரம்பித்தது.

## மேற்கோள்கள்

பகுப்பு:அசாம் ஆறுகள்
பகுப்பு:அசாமிய மொழி வார்த்தைகளைக் கொண்ட கட்டுரைகள்
தாப்லா மலைகள்

**தாப்லா மலைகள்** (*Daphla Hills*) என்பது மேற்கு அருணாச்சலப் பிரதேசம் மற்றும் அசாமின் எல்லையில் உள்ள ஒரு மலைப்பாங்கான பகுதியாகும். இது தாப்ள என்ற சுதந்திர பழங்குடியினர் வசிக்கின்றனர். இது தேஜ்பூர் மற்றும் வடக்கு லக்கிம்பூர் துணைப்பிரிவுகளுக்கு வடக்கே அமைந்துள்ளது. மேலும் மேற்கில் அகா மலைகள் மற்றும் கிழக்கில் அபோர் மலைத்தொடரால் எல்லையாக உள்ளது. 1872ஆம் ஆண்டில், சுதந்திரமான தாப்லாசின் பிரித்தானியப் பிரதேசத்தில் உள்ள அம்தோலாவில் குடியேறிய தங்கள் சொந்த பழங்குடியினரின் குடியிருப்பினைத் தாக்கி, நாற்பத்து நான்கு ஆதிவாசிகளைச் சிறைபிடித்து மலைகளுக்குக் கொண்டு சென்றது. ஓரிரு ஆண்டிற்குப் பின்னர் இச்சம்பவம், 1874ஆம் ஆண்டு தாப்லா பயணத்திற்கு வழிவகுத்தது. சுமார் 1,000 துருப்புக்கள் கொண்ட ஒரு படை கைதிகளை விடுவித்த பழங்குடியினரை அடிபணியச் செய்தது.

*

## மேற்கோள்கள்

பகுப்பு:அருணாச்சலப் பிரதேச புவியியல்
பகுப்பு:அசாமின் புவியியல்
மிகிர் மலைகள்

**மிகிர் மலைகள்** (*Mikir Hills*) என்பது அசாமில் உள்ள காசிரங்கா தேசிய பூங்காவின் தெற்கே அமைந்துள்ள மலைகளின் குழுவாகும். பிரிக்கப்பட்ட மிகிர் மலைகளை உள்ளடக்கிய கிழக்குப் பகுதியில் மேகாலயா மூன்று பக்கங்களால் சூழப்பட்ட பகுதியாக இது தனிமைப்படுத்தப்பட்டுள்ளது. கர்பி பீடபூமி அல்லது மிகிர் மலைகள் அசாமின் மிகப் பழமையான நிலப்பரப்பாக அறியப்படுகின்றன. இது பேரிக்காய் வடிவில் சுமார் 7000 சதுர கி.மீ. பரப்பளவைக் கொண்டுள்ளது.

இது கர்பி பீடபூமியின் ஒரு பகுதியாகும். இதன் மிக உயரமான சிகரம் டம்புச்கோ ஆகும்.

## மேலும் பார்க்கவும்

* கர்பி அங்லாங் மாவட்டம்

## மேற்கோள்கள்


பகுப்பு:அசாமின் புவியியல்
விண்மீன் எண்

**விண்மீன் எண்** (*star number*) என்பது ஒரு மையப்படுத்தப்பட்ட வடிவ எண்.  இது ஒரு மையப்படுத்தப்பட்ட அறுமுனை விண்மீனாக இருக்கும்.

எடுத்துக்காட்டுகள்: டேவிட்டின் விண்மீன், சீன ஆட்டப்பலகை.

*n* ஆவது விண்மீனுக்கான வாய்பாடு:
:*S<sub>n</sub>* = 6*n*(*n* − 1) + 1. 

முதல் 43 விண்மீன் எண்கள்:
:1, 13, 37, 73, 121, 181, 253, 337, 433, 541, 661, 793, 937, 1093, 1261, 1441, 1633, 1837, 2053, 2281, 2521, 2773, 3037, 3313, 3601, 3901, 4213, 4537, 4873, 5221, 5581, 5953, 6337, 6733, 7141, 7561, 7993, 8437, 8893, 9361, 9841, 10333, 10837 

ஒரு விண்மீன் எண்ணின் 'இலக்க மூலம்' எப்பொழுதும் 1 அல்லது 4 ஆக இருக்கும்; மேலும் 1, 4, 1 என்ற தொடர்வரிசையில் தொடரும். பத்தடிமானத்தில் ஒரு விண்மீன் எண்ணின் கடைசி இரண்டு இலக்கங்கள் 01, 13, 21, 33, 37, 41, 53, 61, 73, 81, அல்லது 93 ஆக இருக்கும்.

35113 என்ற விண்மீன் எண்ணின் பகாஎண் காரணிகளும் (13, 37, 73) தொடர் விண்மீன் எண்களாக இருப்பதால் 35113 ஆனது தனித்ததொரு விண்மீன் எண்ணாகும்.

## பிற வகையான எண்களுடனான தொடர்புகள்
வடிவவியலாக *n* ஆவது விண்மீன் எண்ணானது ஒரு மையப்புள்ளியுடன் (*n*−1) ஆவது முக்கோண எண்ணின் 12 நகல்களுடன் அமைக்கப்பட்டுள்ளது. இதனால் இது எண் மதிப்பில் *n* ஆவது மையப்படுத்தப்பட்டப் பன்னிரு கோண எண்ணிற்குச் சமமானதாகவும் ஆனால் அமைப்பில் வேறுபட்டதாகவும் இருக்கிறது.

அநேக விண்மீன் எண்கள், முக்கோண எண்களாகவும் இருக்கும். அவற்றுள் முதல் நான்கு எண்கள்:
* *S*1 = 1 = *T*1
* *S*7 = 253 = *T*22
* *S*91 = 49141 = *T*313
* *S*1261 = 9533161 = *T*4366 .

அநேக விண்மீன் எண்கள், சதுர எண்களாகவும் இருக்கும். அவற்றுள் முதல் நான்கு எண்கள்:
* *S*1 = 12
* *S*5 = 121 = 112
* *S*45 = 11881 = 1092
* *S*441 = 1164241 = 10792 , .

**பகா விண்மீன் எண்** (*star prime*) என்பது, பகா எண்ணாக இருக்குமொரு விண்மீன் எண்ணாகும். சில முதல் பகா விண்மீன் எண்கள்: 
:13, 37, 73, 181, 337, 433, 541, 661, 937.

**பகா மீவிண்மீன் எண்** (*superstar prime*) என்பது பகா விண்மீன் எண்களின் தொடர்வரிசையில் அமையுமிடங்களைச் சுட்டும் சுட்டெண்களும் விண்மீன் எண்களாக இருக்கும் பகா விண்மீன் எண்ணாகும். அத்தகைய முதல் இரண்டு எண்கள்:
::661, 1750255921.

**மீள்திருப்ப மீவிண்மீன் எண்** (*reverse superstar prime*) என்பது சுட்டெண் பகா விண்மீன் எண்ணாக இருக்குமொரு விண்மீன் எண்ணாகும். அத்தகைய முதல் எண்கள் சில:
:937, 7993, 31537, 195481, 679393, 1122337, 1752841, 2617561, 5262193.

"விண்மீன் எண்" என்ற பெயர் அரிதாக எண்கோண எண்களைக் குறிப்பதற்கும் பயன்படும்.

## மேற்கோள்கள்


பகுப்பு:வடிவ எண்கள்
சந்திர பாரதி மலைகள்

**சந்திர பாரதி மலைகள்** (*Chandra Bharati hills*) வடக்கு கவுகாத்தியில் அமைந்துள்ள தொடர் மலைகள் ஆகும்.

## சொற்பிறப்பியல்
இந்த மலைகள் இடைக்கால இலக்கியவாதியான சந்திர பாரதியின் உறைவிடமாகும்,. இதன் காரணமாக இவரது பெயரிடப்பட்டது.

## பிடித்தமான இடம்
சந்திர பாரதி மலையின் அடிவாரத்தில் அமைந்துள்ள தவுல் கோவிந்தா கோயில் ஒரு முக்கிய சுற்றுலாத் தலமாகும்.

*

## மேற்கோள்கள்

பகுப்பு:அசாமின் புவியியல்
அணுசக்தி கட்டளை ஆணையம் (இந்தியா)

**அணுசக்தி கட்டளை ஆணையம்**, இந்தியாவின் அணு ஆயுதத் திட்டம் தொடர்பான கட்டளை, கட்டுப்பாடு மற்றும் செயல்பாட்டு முடிவுகளுக்குப் பொறுப்பான அதிகாரம் இந்தியாவின் அணுசக்திகட்டளை ஆணையத்திடம்  (NCA) உள்ளது. இதன் தலைவர் இந்தியப் பிரதமர். இந்த ஆணையம், இந்தியப் பிரதமர் தலைமையில் ஒரு அரசியல் குழுவும்; தேசிய பாதுகாப்பு ஆலோசகர் தலைமையில் ஒரு நிர்வாகக் குழுவும் கொண்டுள்ளது.

இந்தியாவின் முதல் அணு ஆயுத சோதனை 1974 மே 18 அன்று சிரிக்கும் புத்தர் சிரிக்கும் என்ற குறியீட்டு பெயரில் இராஜஸ்தான் மாநிலத்தின் பொக்ரானில் நடத்தப்பட்டது. அதன் பின்னர் 1998 ஆம் ஆண்டு சக்தி நடவடிக்கை எனும் பெயரில் பொக்ரான் எனுமிடத்தில்  தொடர் அணு ஆயுத சோதனைகளை நடத்தியது. இந்தியாவிடம் 10 அணு உலைகள், யுரேனியம் சுரங்கம் மற்றும் கனரக நீர் உற்பத்தி வசதிகள், யுரேனியம் செறிவூட்டல் ஆலை, எரிபொருள் உற்பத்தி வசதிகள் மற்றும் விரிவான அணு ஆராய்ச்சி திறன்களை உள்ளடக்கிய விரிவான சிவில் மற்றும் இராணுவ அணுசக்தி திட்டத்தை இந்தியா கொண்டுள்ளது.

இந்தியா தனது அணு ஆயுதக் களஞ்சியத்தின் அளவு குறித்து அதிகாரப்பூர்வமாக எந்த அறிக்கையும் வெளியிடவில்லை என்றாலும், பல்வேறு நாடுகளின் மதிப்பீடுகள் இந்தியாவிடம் 150 முதல் 300 அணு ஆயுதங்கள் இருப்பதாகக் குறிப்பிடுகின்றன.

4 ஜனவரி 2003 அன்று, பாதுகாப்புக்கான அமைச்சரவைக் குழு (CCS)  மற்றும் அரசியல் குழு  கூடி **மூலோபாய படைகளின் கட்டளை** (SFC)யை நிர்வாகக் குழுவின் கீழ் அமைத்தது. நிர்வாகக் குழு தனது கருத்தை அரசியல் குழுவிற்கு தெரிவிக்கிறது, இது அவசியமானதாகக் கருதப்படும்போது அணுகுண்டு தாக்குதலை அங்கீகரிக்கிறது. செயற்குழுவின் தலைவராக தேசிய பாதுகாப்பு ஆலோசகர் (NSA) மற்றும் அரசியல் குழு தலைவராக இந்தியப் பிரதமர் உள்ளார்.. இந்திய அணுகுண்டுகள் சிவிலியன் கட்டுப்பாட்டில் உறுதியாக இருப்பதையும், அவற்றின் தற்செயலான அல்லது அங்கீகரிக்கப்படாத பயன்பாட்டைத் தடுக்க ஒரு அதிநவீன கட்டளை மற்றும் கட்டுப்பாடு (C2) பொறிமுறை உள்ளது என்பதையும் உறுதிப்படுத்த இந்த வழிமுறை செயல்படுத்தப்பட்டது.

அணுசக்தி கட்டளை ஆணையத்தின் கட்டளைகள்  (NCA) , மூலோபாய படைகளின் கட்டளையின்  (SFC)  இராணுவத் தலைமை தளபதியின் கட்டுப்பாட்டில் 
செயல்படுத்தப்படுகிறது. தந்திரோபாய மற்றும் மூலோபாய அணுசக்தி படைகளின் மேலாண்மை மற்றும் நிர்வாகத்திற்கு SFC பொறுப்பாக உள்ளது.

இந்தியாவின் நவீன ஏவுகணைகள் மற்றும் அணுசக்தி ஏவுகணைகளை கடற்படையின் நீர்மூழ்கி கப்பல்கள் மற்றும் வான்படைகள் மூலம் ஏவுவதற்கு அணுசக்தி கட்டளை ஆணையத்தின் அனுமதி பெற வேண்டும்.

## மேற்கோள்கள்

பகுப்பு:இந்திய படைத்துறை
இராஜசேகர் கோளூர்

**இராஜ்சேகர் கோளூர்** (*Rajshekhar Kolur*) (பிறப்பு: டிசம்பர் 31, 1936) ஒரு இந்திய அரசியல்வாதி ஆவார், இவர் ராய்ச்சூர் மக்களவைத் தொகுதியிலிருந்து 6வது மக்களவையில் நாடாளுமன்ற உறுப்பினராகப் பணியாற்றினார் 

## தொடக்க கால வாழ்க்கை மற்றும் பின்னணி
இராஜசேகர் 1936 டிசம்பர் 31 அன்று ராய்ச்சூர் மாவட்டத்தில் உள்ள ராம்பூர் கிராமத்தில் பிறந்தார். இவரின் தந்தை மல்லப்பா கோளூர். ஹைதராபாத்தில் உள்ள நுருபதுங்கா உயர்நிலைப் பள்ளியில் பள்ளிப் படிப்பை முடித்த இவர், இளங்கலை வணிகவியல் பட்டப்படிப்பை  ஹைதராபாத் நிஜாம் கல்லூரி, உஸ்மானியா பல்கலைக்கழகம், ஹைதராபாத்தில் படித்தார். இவர் பெங்களூரு பல்கலைக்கழகத்தில் இருந்து இளங்கலை சட்டம் படித்தார்.

## தனிப்பட்ட வாழ்க்கை
இராஜசேகர் கோளூர் 21 ஏப்ரல் 1969 அன்று சாரதாம்மா கோளூரை மணந்தார்.  இத்தம்பதியருக்கு இரண்டு மகன்கள் மற்றும் இரண்டு மகள்கள் உள்ளனர்.

## வகித்த பதவிகள்

## மேற்கோள்கள்

பகுப்பு:வாழும் மக்கள்
பகுப்பு:கர்நாடக நபர்கள்
பகுப்பு:கன்னட மக்கள்
பகுப்பு:6வது மக்களவை உறுப்பினர்கள்
பகுப்பு:1936 பிறப்புகள்
பகுப்பு:இந்திய அரசியல்வாதிகள்
கிளிசே 673

**கிளிசே 673** *(Gliese 673)* என்பது ஓபியூச்சசு விண்மீன் குழுவில் உள்ள ஒரு ஆரஞ்சுக் குறுமீனாகும்.  இது K7V   விண்மீன் வகைப்பாட்டைக் கொண்டுள்ளது. இந்த வகையில் அமைந்த  முதன்மை வரிசை  விண்மீன்கள் 60 - 70% சூரியப் பொருண்மையைக்  கொண்டவை.   61 சிகினி இரும விண்மீன் அமைப்பு உறுப்பினர்களுடன் ஒப்பிடக்கூடியவை.

இந்த விண்மீன் சூரியன். அருகில் சுமார் 25 ஒளி ஆண்டுகள் தொலைவில் உள்ளது. இந்த அருகாமை இருந்தபோதிலும் , இது உதவி பெறாத கண்ணால் பார்க்க முடியாத அளவுக்கு இன்னும் மங்கலாக உள்ளது. இது ஒப்பீட்டளவில் அதிக சரியான இயக்கத்துடன் மெதுவாக சுழலும்  விண்மீனாகக் கருதப்படுகிறது.

நாசாவின் கோடார்டு விண்வெளிப் பறப்பு மையத்திலிருந்து கியாடா ஆர்னியின் பகுப்பாய்வின்படி, இது வாழ்க்கையின் சாத்தியக்கூறுகள், அதன் எளிதில் கண்டறியக்கூடிய தன்மை ஆகியவற்றின் அடிப்படையில்,  ஒப்புமை விண்மீன்களுக்கும் எம் வகை  விண்மீன்களுக்கும் இடையில் ஒரு ' இனிப்பான இடத்தில் '  அமைந்த ஒரு கே - வகை  விண்மீன்களில் கிளிசே 673 ஒன்றாகும். 

## மேற்கோள்கள்

## வெளி இணைப்புகள்
* ARICNS

பகுப்பு:முதன்மை வரிசை விண்மீன்கள்
பகுப்பு:கே வகை முதன்மை வரிசை விண்மீன்கள்
திரேந்திர அகர்வால்

**திரேந்திர அகர்வால்** (*Dhirendra Agarwal*) (பிறப்பு 2 ஆகத்து 1955) இந்தியாவின் 11வது, 12வது மற்றும் 14வது மக்களவையின் உறுப்பினர் ஆவார். இவர் சார்க்கண்டின் சத்ரா மக்களவைத் தொகுதியை பிரதிநிதித்துவப்படுத்துகிறார்.  இவர் தற்போது இராச்டிட்ரிய ஜனதா தளம் (RJD) அரசியல் கட்சியின் உறுப்பினராக உள்ளார். இவர் மக்களவைத் தேர்தல்களில் 11வது மக்களவை மற்றும் 12வது மக்களவை ஆகியவற்றிற்கு பாரதிய ஜனதா கட்சியின் (பாஜக) உறுப்பினராக வெற்றி பெற்றார்.

## மேற்கோள்கள்


பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1955 பிறப்புகள்
பருத்த அலகுப் பூஞ்சிட்டு

**பருத்த அலகுப் பூஞ்சிட்டு** ( *Thick-billed flowerpecker* ) என்பது பூங்கொத்திக் குழுவில் உள்ள ஒரு சிறிய பறவை இனமாகும். இது ஒரு சுறுசுப்பான பறவையாகும். இது முதன்மையாக பழங்களை உண்கின்றது. முக்கியமாக காடுகளில் மரங்களின் உச்சியில் காணப்படும். இது இந்தியாவிலிருந்து கிழக்கு இந்தோனேசியா மற்றும் திமோர் வரையிலான வெப்பமண்டல தெற்காசியா முழுவதும் பரவலாக காணப்படுகிறது. இதில் பல துணையினங்கள் அங்கீகரிக்கப்பட்டுள்ளன. அவற்றில் சில சில சமயங்களில் தனி  இனங்களாகக் கருதப்படுகின்றன.

## விளக்கம்
இந்த வகைப்  பூஞ்சிட்டு சுமார் 10 செமீ நீளம் இருக்கும். மேலும் கருத்த தடித்த அலகும், குட்டையான வாலும் கொண்டது. இதன் மேற்பகுதி அடர் சாம்பல் பழுப்பு நிறமாகவும், மங்கிய சாம்பல் நிறமாகவும், அடிப்பகுதி வெளிர் கருஞ்சாம்பல் நிறம் தோய்ந்த வெண்மையாகத் தெளிவற்ற சிறு பழுப்புக் கோடுகளுடன் காணப்படும். பிட்டம் சற்று அதிக ஆலிவ் நிறத்திலும், அலகு கருமையாகவும், சற்றே தடித்து, கனமாகவும், விழிப்படலம் சிவப்பு நிறமாகவும் இருக்கும். களத்தில் பாலினங்களை பிரித்தறிய முடியாது.

## நடத்தையும் சூழலியலும்
மற்ற பூஞ்சிட்டுகளைப் போலவே இவை முதன்மையாக சிறு பழங்கள், தேன் ஆகியவற்றை உண்கின்றன, ஆனால் சில நேரங்களில் பூச்சிகளையும் உண்கின்றன. இதில் பல துணையினங்கள் அடர்ந்த தாழ்நிலக் காடுகளில் காணப்படுகின்றன, அவை பொதுவாக  பயிரிடப்பட்ட பகுதிகளில் அல்லது திறந்த காடுகளில் காணப்படுகின்றன. 

திக்கெல்லின் பூசிட்டைப் போல, அப்படியே பழங்களை உண்பதில்லை. பழங்களை அப்படியே அலகால் நசுக்கிப் பழங்களின் சதைப்பற்றை மட்டுமே உண்ணும். பழங்களின் விதைகளைக் கிளைகளில் துடைத்துவிடும். இது திக்கெல்லின் பூஞ்சிட்டைப் போல எச்சத்தால் புல்லுருவிகளை பிற மரங்களுக்குப் பரப்புவதில்லை. இலங்கையில், இவை வெளிர்-கொத்திப் பூங்கொத்தியை விட மேலே அதிக உயரத்தில் உணவு தேடுகின்றன.

இவை காய்ந்த இலைகளில் சிலந்தி வலை நூல்  அல்லது நுண்ணிய தாவர இழைகளைக் கொண்டு தொங்கு நீள் வடிவக் கூட்டினை அமைக்கின்றன. கூடானது உருமறைப்பு தன்மையோடு காணப்படும். மேலும் இது  மெல்லிய கிடைமட்ட கிளையில் இருந்து 3 முதல் 15 மீட்டர் உயரத்தில் அமைக்கபடும்.  தென்னிந்தியாவில் இனப்பெருக்க காலம் திசம்பர் முதல் மார்ச் வரை ஆகும்.  ஆண் பெண் என இருபறவைகளும் கூடு கட்டுவதில் ஈடுபடுகின்றன. பொதுவாக மூன்று அல்லது நான்கு முட்டைகளை இடுகின்றன  அடைகாக்கும் காலம் சுமார் 13 நாட்கள் ஆகும். 

## காட்சியகம்

File:Thick-billed Flowerpecker (Dicaeum agile) on Helicteres isora W2 IMG 1379.jpg|இந்தியாவின் நர்சாபூரில் உள்ள இடம்புரி தாவரத்தின் மேல் பருத்த அலகுப் பூஞ்சிட்டு.  
File:DicaeumAgileWolf.jpg|ஜோசப் வுல்ஃப்பின் கூடு பற்றிய விளக்கம்


## மேற்கோள்கள்

## வெளி இணைப்புகள்

* Photographs and videos
*Image at ADW

பகுப்பு:தென்கிழக்காசியப் பறவைகள்
பகுப்பு:தெற்காசியப் பறவைகள்
பகுப்பு:பூங்கொத்தி
சதலவாடா கிருஷ்ணமூர்த்தி

**சதலவாடா கிருஷ்ணமூர்த்தி** (*Chadalawada Krishnamurthy*) (பிறப்பு 1 மே 1948) ஒரு இந்திய அரசியல்வாதியும் சமூக ஆர்வலரும் ஆவார். இவர் ஆந்திரப் பிரதேச சட்டப் பேரவைக்கு திருப்பதி சட்டப் பேரவைத் தொகுதியின் உறுப்பினராக இருந்தார். திருமலை திருப்பதி தேவஸ்தானத்தின்  அறங்காவலர் குழுவின் தலைவராகவும் இருந்தார்.

## ஆரம்ப கால வாழ்க்கை
சதலவாடா கிருஷ்ணமூர்த்தி 1948 ஆம் ஆண்டு மே 1 ஆம் தேதி நெல்லூர் மாவட்டம் சென்னூர் கிராமத்தில் வெங்கட சுப்பண்ணா மற்றும் வெங்கட ரமணம்மா ஆகியோருக்கு பிறந்தவர். இவர் முனைவர் பட்டம் பெற்ற முதுகலைப் பட்டதாரியாவார். சதலவாடா அறக்கட்டளையின் தலைவராகவும் இருக்கிறார்.

## அரசியல் வாழ்க்கை
மறைந்த திருமதி இந்திரா காந்தியின் கொள்கைகளால் ஈர்க்கப்பட்டடு 1973 இல் அரசியலில் ஈடுபட ஆரம்பித்தார். 1976 முதல் 1977 வரை சஞ்சய் காந்தி தலைமையில் நெல்லூர் மாவட்ட இளைஞர் காங்கிரசு தலைவராக இருந்தார். இவர் 1981 தேர்தலில் நாயுடுபேட்டை கிராம ஊராட்சிக்கானத் தலைவராகத் தேர்ந்தெடுக்கப்பட்டார். பின்னர் கட்சியின் அகில இந்தியப் பொதுச் செயலாளராக தேர்ந்தெடுக்கப்பட்டார்.

1994 தேர்தலில் திருப்பதி சட்டமன்றத் தொகுதியில் போட்டியிட விண்ணப்பித்தார். ஆனால் கட்சி இவரை ஸ்ரீகாளஹஸ்தி தொகுதியில் போட்டியிடச் சொன்னது. தொகுதியில் காங்கிரசு சார்பில் போட்டியிட்டு தேர்தலில் 1580 வாக்குகள் வித்தியாசத்தில் தோல்வியடைந்தார். அவர் 1999 தேர்தலில் திருப்பதியில் மீண்டும் போட்டியிக் கோரினார். மீண்டும் இவரது கோரிக்கை நிராகரிக்கப்பட்டது. பின்னர், தெலுங்கு தேசம் கட்சியில் சேர்ந்து 1999 ஆந்திர பிரதேச சட்டமன்றத் தேர்தலில் திருப்பதி தொகுதியில் 15000 வாக்குகள் பெரும்பான்மை பெற்று உறுப்பினராகத் தேர்ந்தெடுக்கப்பட்டார்.

## பதவிகள்
ஆந்திரப் பிரதேச அரசு 27 ஏப்ரல் 2015 அன்று சதலவாடா கிருஷ்ணமூர்த்தியை திருமலை திருப்பதி தேவஸ்தானத்தின் அறங்காவலர் குழுவின் தலைவராக நியமித்தது.

## மேற்கோள்கள்

பகுப்பு:நெல்லூர் மாவட்ட நபர்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:1948 பிறப்புகள்